仲未登記做選民既市民,如果想喺今年十一月二十二日舉行既區議會選舉投票,咁大家就記得盡快去登記,七月二號就截止喇!
要乜嘢資格先可以登記做選民?凡持有身份證明文件、年滿十八歲,同埋通常在香港居住既香港永久性居民,都有資格登記為選民。
選民登記同更改資料既表格,可以喺選舉事務處、各區民政事務處,同埋公共屋辦事處索取,亦可於選民登記網站(www.voterregistration.gov.hk)下載。填妥表格後,記得要郵寄到九龍九龍灣展貿徑1號九龍灣國際展貿中心13樓選舉事務處,或者傳真去2891-1180。
仲有、仲有,大家可以考慮吓去屋企附近既選民登記街站登記吖,政府同政黨都喺各地區設立唔少街站,梗有一個啱你既!如有查詢,請致電選舉事務處熱線2891-1001。